open-index/open-wikipedia-markdown huggingface dataset:
ஆஸ்திரேலியாவின் உள்ளூராட்சிப் பகுதிகள்

**உள்ளூராட்சிப் பகுதிகள்** (*Local Government Area*, *LGA*) எனப்படுவது ஆஸ்திரேலியாவின் தனிப்பட்ட உள்ளூராட்சிகளின் ஆளுகைக்கு உட்பட்ட பகுதிகளைக் குறிக்கும். மாநிலத்துக்கு மாநிலம் உள்ளூராட்சிகளின் பெயர்கள் மாறுபடுகின்றன. தன்னாட்சி நகரம் (*Borough*), நகரம் (*city*), மாவட்டம், நகராட்சி (*municipality*), வட்டாரம் (*Region*), கிராமிய நகரம் (*Rural City*), ஷயர் (*Shire*), மற்றும் சிறுநகரம் (*Town*) ஆகியவை ஆகும். நியூ சவுத் வேல்ஸ் மாநிலத்தின் பெரும்பாலான உள்ளூராட்சிகள், மற்றும் தெற்கு ஆஸ்திரேலியாவின் சில உள்ளூராட்சிகள் உள்ள்ளூராட்சிப் பகுதிகள் (*areas*) என அழைக்கப்படுகின்றன. இவற்றின் அமைப்புகள் மன்றம் (*council*) என அழைக்கப்படுகின்றன. ஆஸ்திரேலியாவில் தற்போது கிட்டத்தட்ட 700 உள்ளூராட்சிகள் உள்ளன.

இவ்வுள்ளூராட்சிகளை நிறுவுவதும், அவற்றின் எல்லைகளை மீளமைப்பதும் அந்தந்த மாநிலங்களினதும் ஆட்சிப்பகுதிகளினதும் பொறுப்பாகும்.

## மாநில/ஆட்சிப்பகுதிகள் வாரியாக
### நியூ சவுத் வேல்ஸ்
நியூ சவுத் வேல்ஸ் மாநிலத்தில் 152 உள்ளூராட்சிகள் உள்ளன. இவற்றை விட தூர மேற்கு வட்டாரம் (*Far West Region*), மற்றும் லோர்ட் ஹவ் தீவு ஆகிய இணைக்கப்படாத (*unincorporated*) உள்ளூராட்சிகளும் உள்ளன. இம்மாநிலத்தின் அனைத்து உள்ளூராட்சிகளும், சட்டப்படி நகரங்கள் (ந) அல்லது பகுதிகள் (ப) என வகுக்கப்பட்டுள்ளன.

### குயின்ஸ்லாந்து
குயின்ஸ்லாந்து மாநிலத்தில் மொத்தம் 73 உள்ளூராட்சிகள் உள்ளன. இவற்றில் ஜனவரி 2007 இல் உள்ளூராட்சிகளாக ஏற்றுக்கொள்ளப்பட்ட பழங்குடிகளின் சபைகளும் அடங்கும். இங்குள்ள உள்ளூராட்சிகள் நகரங்கள் (C), ஷயர்கள் (S), சிறுநகரங்கள் (T) மற்றும் தீவுச் சபைகள் (IC) எனப் பிரிக்கப்பட்டுள்ளன.

### தெற்கு ஆஸ்திரேலியா
தெற்கு ஆஸ்திரேலியாவில் மொத்தம் 69 உள்ளூராட்சிகள் உள்ளன. இவை நகரங்கள் (C), கிராமிய நகரங்கள் (RC), நகராட்சிகள் (M), மாவட்ட சபைகள் (DC), பிரதேச சபைகள் (RegC), மற்றும் பழங்குடிகளின் சபைகள் (AC) என வகைப்படுத்தப்பட்டுள்ளன. தெற்கு ஆஸ்திரேலிய மாநிலத்தின் அரைப்பகுதிக்கு மேல் உள்ள *Outback Areas Community Development Trust* என்ற பகுதி எந்தவொரு உள்ளூராட்சிக்குள்ளும் அமையவில்லை.

### தாஸ்மானியா
தாஸ்மானியாவில் மொத்தம் 29 உள்ளூராட்சிகள் உள்ளன. இவை நகரங்கள் (C) மற்றும் நகராட்சிகள் (M) என வகுக்கப்பட்டுள்ளன.

### விக்டோரியா
விக்டோரியா மாநிலத்தில் 79 உள்ளூராட்சிகள் உள்ளன. இவை நகரங்கள் (C), கிராமிய நகரங்கள் (RC), தன்னாட்சி நகரங்கள் (B), மற்றும் ஷயர்கள் (S) என வகைப்படுத்தப்பட்டுள்ளன. ஆஸ்திரேலியாவிலேயே ஒரேயொரு தன்னாட்சி நகரமான குயீன்ஸ்கிளிஃப் தன்னாட்சி நகரம் இங்கு அமைந்துள்ளது குறிப்பிடத்தக்கது.

### மேற்கு ஆஸ்திரேலியா
மேற்கு ஆஸ்திரேலியாவில் மொத்தம் 143 உள்ளூராட்சிகள் அமைந்துள்ளன. இவை நகரங்கள் (C), சிறுநகரங்கள் (T), மற்றும் ஷயர்கள் (S) ஆகும். கிறிஸ்துமஸ் தீவு, கொக்கோஸ் தீவுகள் ஆகியனவும் மேற்கு ஆஸ்திரேலியாவின் உள்ளூராட்சிகளில் அடங்கியுள்ளன.

### வட மண்டலம்
வடமண்டலத்தில் 17 உள்ளூராட்சிகள் உள்ளன. அத்துடன், டார்வின், மற்றும் நடு ஆஸ்திரேலியா பகுதிகளில் இணைக்கப்படாத உள்ளூராட்சிகள் இயங்குகின்றன. இங்குள்ள உள்ளூராட்சிகள் நகரங்கள் (ந), சிறுநகரங்கள் (T), ஷயர்கள் (ச) என அழைக்கப்படுகின்றன.

### வேறு ஆட்சிப்பகுதிகள்
ஆஸ்திரேலிய தலைநகரப் பிரதேசம், ஜேர்விஸ் குடா பிரதேசம், மற்றும் வெளிவாரி ஆட்சிப்பகுதிகள் ஆகியனவற்றில் உள்ளூராட்சி அமைப்புகள் இல்லை.

## மேற்கோள்கள்

## வெளி இணைப்புகள்
* Australian Bureau of Statistics: Australian Standard Geographical Classification (ASGC) 2005
களுதாவளைப் பிள்ளையார் கோயில்

right|thumb|300px

கிழக்கிலங்கையின் களுதாவளைப் பகுதியில் மூர்த்தி, தலம், தீர்த்தம் என்னும் மூன்றும் ஒருங்கே, இயற்கையாக அமையப் பெற்ற திருத்தலம் **களுதாவளைப் பிள்ளையார் கோயில்** (*kaluthavalai pillaiyar kovil*) ஆகும்.

## அமைவிடம்
**களுதாவளைப் பிள்ளையார் கோயில்** மட்டக்களப்பு மாவட்டத்தில் களுதாவளை என்ற ஊரில் அமைந்துள்ளது. கிழக்கே வங்காள விரிகுடாக் கடலும், மேற்கே மட்டுநகர் வாவியும், தெற்கே களுவாஞ்சிக்குடியும், வடக்கே தேத்தாந்தீவு குடியிருப்பும் எல்லைகளாக உள்ளன.

## வரலாறு
தொன்மைவாய்ந்த இக்கிராமத்தில் வெற்றிலைச் சடங்கு செய்வதற்காக வேடுவ குலத் தலைவன் 'களுவன்' களுதாவளையின் வடமேற்கு மூலையில் ஆறும் சுனையும் அழகிய வயலும் சூழ்ந்த மணல் மேட்டில் பற்றைக் காடுகளை வெட்டி அகற்றினான். 'களுவன்' வணங்கிய இடத்தை 'களுதேவாலயம்' என்று அழைத்தார்கள். கதிர்காம யாத்திரிகர் இருவர் இவ்விடத்தில் தங்கி ஆவரை மரத்தண்டையில் நாகம்மை இருப்பதைக் கண்டு சுனையில் நீராடி திரிலிங்க பூசை செய்தனர். அப்போது நிலமட்டத்தில் சுயம்புலிங்கம் ஒன்றைக் கண்டு அதனை தம்முடன் எடுத்துச் செல்ல எத்தனித்த போது சிவலிங்கம் சலம் வரையில் நீண்டு சென்றது. சுயம்புலிங்கம் அடியார்களுக்கு அற்புதங் காட்டியது.

ஊரவர்களை ஒன்று திரட்டி இலங்கையிலே சிவாலயங்கள் பல இருக்கின்றபடியால், சுயம்புலிங்கத்தை மூலசத்தி விநாயகராக வழிபடும்படி கூறினார் என்பதை "இலங்கை தன்னில் ஈசன் ஆலயங்கள் உண்டுபாரும் மூலசக்தி விநாயகர் ஆலயந்தான் இத்தேசம் இல்லாததாலே பிள்ளையார் கோவிலது அதுவாக சிவபிரானைப் பணியும் என்று இயம்புனார் வன்னமையும் இயம்பினாரே" என்ற களுவைநகர் களுதேவாலயக் கல்வெட்டு உறுதிப்படுத்துகிறது.

கலி பிறந்து இரண்டு எட்டு ஐந்து ஆண்டு சென்று இடப மாதம் இரண்டாந் திகதிதனில் முகூர்த்தமிட்டு ஆலயமாக வணங்கலானார். ஆரம்பத்தில் நாகதம்பிரான், வைரவர் பரிவார மூர்த்திகளாய் இருந்தனர். வெள்ளிக் கிழமைகளில் மட்டும் பகற் பூசை நடைபெற்று வந்தது. நாகதம்பிரான் ஆலயத்துள் பெரிய குரைச்சி ஒன்றினுள் பால், பழம் கரைத்து வைக்க நாகங்கள் குடித்து வந்தன.
 
நாகங்களே கோவிலுக்கு காவலாகவும் இருந்தன. கோவிலின் உள்ளும் சூழவிருந்த மருத மரப் பொந்துகளிலும் அவை வாழ்ந்தன. நாகத்தின் கண்ணீரில் இருந்து பிறந்த கண்ணகை அம்மனை வைகாசித் திங்களில் குளிர்த்தியாட்ட செட்டிப்பாளையம் கண்ணகையம்மன் ஆலயத்திற்கு குளிர்த்திக் குரைச்சியாக இதைக் கொண்டு செல்வது சம்பிரதாயம்.

களுதாவளையில் கண்ணகை அம்மனை முன்னிறுத்தி கொம்புச் சந்தி என்ற இடத்தில் கொழும்புமுறி விளையாட்டு வெகு விமர்சையாக நடைபெற்ற போது சாய்ந்தமருது, நாகமுனை, சேனைக்குடி, எருவில், மகிழூர், போரேகு நிகர், நாதனை என்னும் இடங்களிலிருந்து வந்தவர்களில் பலர் இவ்வூரில் குடிபதிந்தனர்.

'எல்லை நாள் இவர் வந்த காலம் தொள்ளாயிரத்து நாலாம் ஆண்டு ஆனி மாதம் பத்தொன்பதாம் திகதி புதன்கிழமை' என்ற குறிப்பு கல் வெட்டிலுண்டு. ஆண்டுகள் உருண்டு ஓடிடவே அடியார் கூட்டம் பெருகிடவே ஆலயம் வளர்ச்சியுற்றது. தூபி, கொடிமரம் இல்லாத மடாலய அமைப்புடையது. நவக்கிரக கோவிலும், முருகன் கோவிலும் கட்டப்பட்டுள்ளன. நாள் தோறும் உச்சிக்காலப் பூசை நடைபெறுகின்றது.

## அறங்காவலர் சபை
இவ்வூரில் வாழ்கின்ற ஆறு குடும்பங்களின் உறுப்பினர்களைக் கொண்ட அறங்காவலர் சபை யாப்பு விதிகளுக்கமைய ஆலயத்தை நிருவாகம் செய்கிறது.

## திருவிழா
ஆனி உத்தரத்தன்று தீர்த்தம் நிகழும் வகையில் வருடாந்த அலங்கார உற்சவத் திருவிழா ஆரம்பமாகி பத்து நாட்கள் மகோற்சவம் நடைபெற்று இனிதே நிறைவடையும்.

## வெளிஇணைப்புக்கள்
* களுதாவளைப் பிள்ளையார் இணையத்தளம்

பகுப்பு:மட்டக்களப்பு மாவட்டத்தில் உள்ள இந்துக் கோவில்கள்
பகுப்பு:இலங்கையில் உள்ள பிள்ளையார் ஆலயங்கள்
சர் இராமசாமி முதலியார் மேல்நிலைப் பள்ளி

**சர் இராமசாமி முதலியார் மேல்நிலைப் பள்ளி** (எஸ்.ஆர்.எம்.மேனிலைப்பள்ளி) சென்னையை அடுத்துள்ள **[[அம்பத்தூர்|அம்பத்தூரில்]]** உள்ள அரசு உதவி பெறும் பள்ளி ஆகும். இது ஆற்காடு சர் ராமசுவாமி முதலியாரின் நினைவை நிலைநிறுத்தும் வண்ணம் 1958இல் அ.மு.மு. அறக்கட்டளையினால் தொடங்கப்பட்ட பள்ளி ஆகும். 13-ஏக்கர் நிலத்தில் 60 லட்ச ரூபாய் (அன்றைய) மதிப்பில் இப்பள்ளி நிறுவப்பட்டது. 1978-இல் இருபாலர் மேல்நிலைப்பள்ளியாக மேம்படுத்தப்பட்டது. தற்போது ஏறத்தாழ 2000 மாணவர்கள் இங்கு பயில்கின்றனர்.

## பள்ளி வரலாறு

அம்பத்தூர்-வெங்கடாபுரத்தில் நடேச அய்யரால் தொடங்கப்பட்ட திண்ணைப்பள்ளியே இன்றைய எஸ்.ஆர்.எம்.மேனிலைப்பள்ளியின் வித்தாகும். 1927 ஆம் ஆண்டில் அம்பத்தூர் கல்விக்கழகத்தால் தத்தெடுக்கப்பட்ட இப்பள்ளி ஸ்ரீ மகா கணேசா வித்யாலயா என்ற பெயரில் இயங்கி வந்தது. 1950-களில் நிகழ்ந்த தொழில் விரிவு அம்பத்தூரை மையங்கொண்டிருந்தது; அவ்விரிவாக்கத்தில் முக்கிய பங்காற்றிய தொழிலதிபர்கள் அ.மு.மு.முருகப்ப செட்டியார், அ.மு.மு.அருணாச்சலம் ஆகியோர். வேகமாக வளர்ந்து வந்த அம்பத்தூருக்கு ஒரு உயர்நிலைப்பள்ளியின் தேவையை உணர்ந்த அம்பத்தூர் கல்விக்கழகத்தார் இவ்விரு தொழிலதிபர்களையும் சந்தித்துப் பேசினர். அ.க.கழகம் மனமுவந்து அளித்த ஸ்ரீ மகா கணேசா வித்யாலயாவை அ.மு.மு.அறக்கட்டளை 12-09-1957 அன்று முறைப்படி ஏற்றுக்கொண்டது.

பல புதிய திட்டங்களோடு பள்ளியின் வளர்ச்சியை மேம்படச் செய்தது அ.மு.மு.அறக்கட்டளை. பள்ளியின் முதல் தாளாளர் எம்.எம். முத்தைய்யா மற்றும் முதல் தலைமையாசிரியர் சி.ஆர்.இராமனாதன் ஆகியோரின் முயற்சியால் பள்ளி மென்மேலும் வளர்ந்தது.

1958இல் பொதுக்கல்வித் துறையின் ஒப்புதல் பெற்று முறையே பள்ளியில் நான்காவது, ஐந்தாவது மற்றும் ஆறாவது படிவம் வகுப்புகள் தொடங்கப்பட்டன. பள்ளியும் தற்போதுள்ள இடமான சென்னை-திருவள்ளூர் நெடுஞ்சாலைக்கு இடம் மாற்றப்பட்டது. நிரந்தரமான உட்கட்டமைப்பு வசதிகளை கோரமாண்டல் பொறியியல் நிறுவனம் மிகக்குறுகிய காலகட்டத்தில் செய்து தந்தனர். 22-6-1960 இல் அன்றைய தமிழக முதலமைச்சர் காமராசர் முன்னிலையில் கல்வி அமைச்சர் சி.சுப்பிரமணியம் சர் ராமசுவாமி முதலியாரின் உருவப்படத்தைத் திறந்து வைத்ததன் மூலம் பள்ளி புதிய சகாப்தத்தை நோக்கி அடியெடுத்து வைத்தது. பிறகு 4-07-1960 அன்று பள்ளியைக் காண வருகை புரிந்தனர் அ.மு.மு.முருகப்ப செட்டியார் மற்றும் அ.மு.மு.அருணாச்சலம் - அவர்களுடன் வந்தார் சர் ராமசுவாமி முதலியார். அன்று தொடங்கியது தான் சர் இராமசாமி முதலியார் மேல்நிலைப்பள்ளி

### பொன்விழா
பள்ளி தொடங்கி ஐம்பதாவது ஆண்டில் பள்ளியின் பொன்விழா 2008 செப்டம்பரில் கொண்டாடப்பட்டது. இதில் சிறப்பு விருந்தினராக முன்னாள் குடியரசுத் தலைவர் அப்துல் கலாம் கலந்து கொண்டார்.

## தகவல் ஆதாரம்
*ராமசாமி முதலியார் மேனிலைப்பள்ளியின் இணையதளம்
*அ.மு.மு அறக்கட்டளையின் வலைத்தளம்
*ரிப்போர்ட்பீ வலைத்தளம்

பகுப்பு:சென்னையிலுள்ள அரசு உதவி பெறும் பள்ளிகள்
பகுப்பு:திருவள்ளூர் மாவட்டப் பள்ளிகள்
சட்ஜம்

**சட்ஜம்** அல்லது **ஷட்ஜம்** எனப்படுவதுஇந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் முதலாவது ஆகும். **சட்ஜம்** அல்லது **ஷட்ஜம்**. இது அடிப்படை (ஆதார) சுவரம் எனப்படும். சட்ஜ என்பதற்கு மற்ற ஆறு சுவரங்களுக்கு தாயானவள் பொருள் கொள்ளலாம்.

ஏழு சுவரங்களின் பெயர்கள்:
* ச - சட்ஜம்
* ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
* க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
* ம - மத்தியமம் (சுத்த மத்தியமம்,பிரதி மத்தியமம் ) 
* ப - பஞ்சமம்
* த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்) 
* நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)
 
ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜம் மற்றும் பஞ்சமம் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.

### வெளி இணைப்புகள்
* carnaticmusic.esmartmusic.com 

பகுப்பு:கருநாடக இசை
இணைக்கப்படாத தூர மேற்கு வட்டாரம்

**இணைக்கப்படாத தூர மேற்கு வட்டாரம்** (*Unincorporated Far West Region*) என்பது ஆஸ்திரேலியாவின் நியூ சவுத் வேல்ஸ் மாநிலத்தின் ஒரு பகுதியாகும். இப்பகுதி ஆஸ்திரேலியாவின் எந்த ஒரு உள்ளூராட்சிப் பகுதியிலும் இது அடங்காது. இதனால் இது இணைக்கப்படாத வட்டாரம் என அழைக்கப்படுகிறது. இவ்வ்வட்டாரம் தூர மேற்கில் அமைந்துள்ளது. இங்கு டிபூபுரா போன்ற சிறு நகரங்கள் அமைந்துள்ளன. இவ்வட்டாரம் புரோக்கன் ஹில் என்ற பெரு நகரைச் சுற்றி இருந்தாலும், புரோக்கன் ஹில் இவ்வட்டார ஆட்சியினுள் வரவில்லை.

தூர மேற்கு வட்டாரத்தின் மொத்தப் பரப்பளவு 93,299.2கிமீ²&nbsp;, இது கிட்டத்தட்ட ஹங்கேரியின் பரப்பளவிற்கு ஒப்பானதாகும். 2001 மக்ககள்தொகைக் கணக்கெடுப்பின்படி, இங்கு 2,896 பேர் வாழ்கிறார்கள். இங்குள்ள ஒவ்வொரு 100 பெண்களுக்கும் 134.6 ஆண்கள் வாழ்கின்றனர்.

## மேற்கோள்கள்

பகுப்பு:ஆஸ்திரேலியாவின் உள்ளூராட்சிகள்
பகுப்பு:நியூ சவுத் வேல்ஸ்
பிரான்சீஸ் காப்ரே

**பிரான்சீஸ் காப்ரே** நவம்பர் திங்கள் 23ஆம் தேதி 1953ஆம் ஆண்டில் பிரான்சில் உள்ள ஆகேனில் பிறந்தார். இவர் ஒரு பிரெஞ்சு பாடகரும், பாடலாசிரியரும், கிதார் கலைஞரும் ஆவார். இவரது பெரும்பாலான பாடல்கள் செழுமிசை பாடல்கள் (*Folk songs*) ஆகும்; சில பாடல்கள் மட்டுமே புளூஸ் (*Blues*) அல்லது நாட்டிசை (*Country music*) வகை பாடல்களாகும்.

## வெளி இணைப்புகள்
http://www.youtube.com/watch?v=Kz-kIrkc-WA (*பிரான்சீஸ் காப்ரேவின் Je t'aimais, je t'aime et je t'aimerai*)

பகுப்பு:பிரெஞ்சுப் பாடகர்கள்
பகுப்பு:பிரெஞ்சு பாடலாசிரியர்கள்
பகுப்பு:கிதார் கலைஞர்கள்
பகுப்பு:பிரெஞ்சு கிதார் கலைஞர்கள்
பகுப்பு:பிரெஞ்சுப் பாடகர்கள்-பாடலாசிரியர்கள்
பகுப்பு:1953 பிறப்புகள்
பகுப்பு:வாழும் மக்கள்
தொடர்புசார் மாதிரி

**தொடர்புசார் மாதிரி** என்பது தரவுத்தள வடிவமைப்பு, பயன்பாடு, மேலாண்மைய நெறிப்படுத்தும் ஒரு தரவுத்தள மாதிரி.  இது First-order logic அடிப்படையிலானது.  இந்த மாதிரியை ஐ.பி.எம் நிறுவனத்தைச் சார்த Edgar F. Codd என்பவர் "A Relational Model of Data for Large Shared Data Banks" என்ற ஆய்வுக்கட்டுரையில் 1970 ம் ஆண்டு வெளியிட்டார்.  இன்று பயன்பாட்டில் இருக்கும் பெரும்பான்மை தரவுத்தளங்கள் இந்த மாதிரியைப் பின்பற்றுகின்றன.  இது கணித்துறையில் ஒரு புரட்சியைக் கொண்டுவந்தது எனலாம்.  

பகுப்பு:தரவுத்தளங்கள்
வரிசைப் பட்டியல்

**வரிசைப் பட்டியல்** என்பது தரவுகளை ஒழுங்கமைத்து காட்சிப்படுத்த உதவும் ஒரு தகவல் வெளிப்படுத்தல் முறையாகும். வரிசைப் பட்டியல்கள் தொடர்பாடல், ஆய்வு, தரவு பகுப்பாய்வு துறைகளில் பரந்த பயன்பாட்டில் இருக்கின்றன. ஒரு வரிசைப் பட்டியல் வரிசைகளையும், நிரல்களையும் கொண்டிருக்கிறது.

இதனை அட்டவணை என்றும் கூறுவர். நூலக அறிவியலில் புத்தகப் பட்டி அட்டவணை என்பர்.

## மேற்கோள்கள்

பகுப்பு:வரைபடங்கள்
பகுப்பு:தரவுத்தளங்கள்
பகுப்பு:பட்டியல்கள்
செயல்வழிப் படம்

**செயல்வழிப் படம்** என்பது ஒரு செயலாக்கத்தை அல்லது படிமுறைத்தீர்வை விபரித்து வெளிப்படுத்த பயன்படும் ஒரு வரைபடம் ஆகும். இப்படம் ஒவ்வொரு படிநிலைகளையும் தொடக்கம் முதல் முடிவு வரை, அவற்றின் செயல்வழிகளை விபரித்து வரையப்படுகிறது. இப் படங்கள் பகுப்பாய்வில், வடிவமைப்பில், ஆவணப்படுத்தலிலில், பராமரிப்பில் மிக்கப் பயன்படுகின்றன.

## குறியீடுகள்
* முனையங்கள்
* உள்ளீடு வெளியீடு
* செயலாக்கம் பெட்டி
* முடிவு செய்தல் பெட்டி
* செயல்வழி அம்புகள் அல்லது கோடுகள்
* தொடர்ச்சி

பகுப்பு:வரைபடங்கள்
பகுப்பு:நிரலாக்கம்
பகுப்பு:அமெரிக்கக் கண்டுபிடிப்புகள்
குறியாக்கவியல்

[thumb|[இரண்டாம் உலகப்போர்|இரண்டாம் உலகப்போரில் பயன்படுத்திய எந்திரம் ]]
**மறையீட்டியல்**, **குறியாக்கவியல்**, **மறைப்பியல்** அல்லது **கமுக்கவியல்** (*cryptography*) என்பது எவ்வாறு தகவலை மறைத்து பரிமாறி, மீட்டெடுப்பது என்பது பற்றியதன் இயல் ஆகும். இவ்வியல் கணிதம், கணினியியல், பொறியியல் துறைகளின் ஒரு கூட்டுத் துறையாக இருக்கிறது. கணினி கடவுச்சொல், இணைய வணிகம், கணினி பாதுகாப்பு, தன்னியக்க வங்கி இயந்திரம் போன்றவை மறையிட்டியலின் பயன்பாடுகளில் அடங்கும்.

## சொல் விளக்கம்
மறையீட்டியல் என்பது ஒரு செய்தியை மறைத்து சங்கேத வார்த்தையாக்கி பிறகு மீண்டும் பழயபடி செய்தியை கொண்டுவரும் முறையாகும். இதனை ஆங்கிலத்தில் encryption மற்றும் decryption என்று அழைப்பர். தகவல் மறைத்த சங்கேத குறியீடுகள் cipher எனப்படும் அவை படிக்கமுடியாதவையாக இருக்கும். இதனை உடைக்கும் முறைக்கு மறையீட்டியல் பகுப்பு அதாவது Cryptanalysis ஆகும்.

### வரலாறு
## பண்டைய மறையீட்டியல்
thumb|பழமையான மறையீட்டியல் எந்திரம்
பண்டையக் காலங்களில்யிருந்தே சங்கேத குறியீடு பகிர்வு மூலமாக மறையீட்டியல் பயன்பட்டு வருகிறது. இவை போர்க்களங்களில் செய்திகளை தனது படைகளுடன் பரிமாறிக்கொள்ள உதவின. இம்முறையை கிரேக்கர்கள் பயன்படுத்தியற்கான சான்றுகள் உள்ளன. சீசர் ரகசிய எழுத்துகள் முறை (Ceaser cipher) மிகவும் எளிதான மறையீட்டியல் முறையாகும். ஆங்கில எழுத்துகளின் வரிசைகளை களைத்து இவை எழுதப்பட்டன. இதன் மூலம் 25 வகையான சொல் வரிசையை அமைக்கமுடியும். உதாரணமாக,
Plaintext(p):  the quick brown fox jumps over the lazy dog
Ciphertext(C): WKH TXLFN EURZQ IRA MXPSV RYHU WKH ODCB GRJ
இங்கு சீசர் படிமுறைத்தீர்வு C = p + 3 என்ற முறைப்படி மாற்றப்பட்டுள்ளது.

## கணினியின் பங்கு
கணினி கண்டுபிடிப்புக்கு பிறகு இவற்றின் பயன்பாடு உச்சத்தை அடைந்துள்ளது. இன்று பாதுகாப்பான பண பரிமாற்றம், கணினி தகவல் பரிமாற்றம் மற்றும் இன்னும் பல இவற்றின் முக்கியப் பங்களிப்பு. இதனால் மறையீட்டு பொறியியல், கணினி பாதுகாப்பு பொறியியல் என புதிய கல்வி முறைகள் உருவாகியுள்ளன

## நவீன மறையீட்டியல்
நவீன மறையீட்டியலில் கணினியின் பங்கு மிகப்பெரியது. இன்று எழுத்துகளுக்கு பதிலாக பைனரி கோடுகளை (0,1) பயன்படுத்தபடுகிறது. அது அவற்றின் நீளத்தை பொறுத்து 32 பிட், 56 பிட், 128 பிட் மற்றும் 168 பிட்டுகளாக கமுக்கம் செய்யப்படுகிறது. அவற்றை பகுப்பது சிரமம் என்றாலும் கணினி ஹக்கெர்கள் சில மென்பொருட்களை பயன்படுத்தி பொது மறையீட்டியல் படிமுறைத் தீர்வு மூலம் உடைத்து பிரித்துவிடுகின்றனர்.

## வெளியிணைப்புகள்
* Cryptography and Network Security – Prins and Pract. 5th ed – W. Stallings (Pearson, 2011) BBS
* NSA's CryptoKids .
* Overview and Applications of Cryptology  by the CrypTool Team; PDF; 3.8&nbsp;MB—July 2008
* Introduction to Modern Cryptography – J. Katz, Y. Lindell (Chapman and Hall, 2008) WW
ஒளியணுவியல்

**ஒளியணுவியல்** என்பது ஒளியை உற்பத்தி செய்தல், உமிழ்தல், பரப்புதல், பண்பேற்றல், குறைகை முறைவழியாக்கல், ஆளிதிருப்பல், பெருக்குதல், உணர்தல் உட்பட பல செயற்பாடுகளை ஆயும் இயல் ஆகும். ஒளித் தொடர்பாடல் (Optical communication), கதிரொளி மின்கலம் (Solar cell), ஒளிகாலும் இருமுனையம் என பல முக்கிய பயன்பாடுகள் இத்துறைக்கு உண்டு. குறிப்பாக இக்காலத்தில் அறிமுகப்படுத்தப்பட்டு வரும் நுண் ஒளியணுவியல் கருவிகள் (micro photonics equipment), பல இடங்களில் இலத்திரனியல் கருவிகளை மேலும் திறைமையாக ஈடு செய்து வருகின்றன.

## மேற்கோள்கள்

பகுப்பு:ஒளியணுவியல்
பகுப்பு:ஒளியியல்
இருபது20

**இருபது20** ஒரு வகை துடுப்பாட்டப் போட்டி வகையாகும். இது இங்கிலாந்து வேல்சு துடுப்பாட்ட வாரியத்தினால் கவுண்டிகளுக்கிடையே 2003 ஆம் ஆண்டு நடத்தப்பட்ட போட்டிகளுக்காக முதலில் அறிமுகப்படுத்தப்பட்டது. இருபது20 துடுப்பாட்டப் போட்டியில் இரண்டு அணிகள் ஒவ்வொரு சுற்றைக் கொண்டிருப்பதோடு அணிக்கு உச்ச வரம்பாக 20 நிறைவுகள் மட்டையாட வழங்கப்படுகின்றது.

ஒவ்வொரு கட்டுப்பாட்டு_கட்டமைப்பு#மடக்கி|மடக்கிம் 75 நிமிடங்கள் நீடிப்பதொடு முழு இருபது20 துடுப்பாட்டப் போட்டி 3 மணி 30 நிமிடத்த்தில் நிறைவடையும். இருபது20 போடிகளின் நேர அளவானது ஏனைய பிரபல விளையாட்டுக்களின் நேர அளவிற்கு அண்மித்தாக உள்ளது. அரங்கில் உள்ள பார்வையாளருக்கும் தொலைக்காட்சி பார்வையாளருக்கும் விருவிருப்பான உணர்வை வழங்கும் வகையில் இருபது20 போட்டிகள் வடிவமைக்கப்பட்டுள்ளன.

இருபது20 போட்டிகள் அறிமுகப்படுத்தப்பட்டதிலிருந்து உலகம் முழுவதும் அது அரவியுள்ளது. இன்று துடுப்பாட்ட கட்டுப்பாட்டு_கட்டமைப்பு#மடக்கி|மடக்கிப்பயணங்களின் போது குறைந்தது ஒரு இருபது20 போட்டியாவது விளையாடப்படுகிறது. முதலாவது உலக இருபது20 போட்டிகள் தென்னாபிரிக்காவில் 2007 ஆம் ஆண்டு நடைபெற்றது. இதன்போது இந்திய துடுப்பாட்ட அணி வெற்றியப் பெற்றது 2016 ஆம் ஆண்டு இந்தியாவில் 20 ஓவர் உலகக்கோப்பை போட்டிகள் நடைபெற்றன. 2009 நடைபெற்ற இறுதிப்போட்டியில் பாக்கிஸ்தான் துடுப்பாட்ட அணி வெற்றியைப் பெற்றது.

இந்த போட்டிகளில் முதல் 6 நிறைவுகள் 'பவர் பிளே' என அழைக்கப்படுகிறது.  இந்த 6 நிறைவுகளில் வெளிபுற மைதானத்தில் இரண்டு வீரர்கள் மட்டுமே இருக்க முடியும்.  இரண்டு அணிகளும் தங்களது இன்னிங்சை முடித்த பின்னர்.  எந்த அணி அதிக ஓட்டங்கள் எடுத்து உள்ளதோ அதுவே வெற்றி பெற்றதாக அறிவிக்கப்படும்.

அணியின் அனைத்து வீரர்களும் ஆட்டமிழந்தால் அந்த அணியின் இன்னிங்ஸ் முடிவடையும்.  மழை போன்ற காரணங்களால் ஆட்டம் தடைப்பட்டால் டார்க் வெர்த் லீவீஸ் முறை மூலம் முடிவு அறிவிக்கப்படும்.  இதில் டி.எல்.எஸ் ஸ்கோரை இரண்டாவது மட்டையாடும் ஆணி கடந்திருந்தால் அல்லது அதே அளவு ஒட்டங்களை எடுத்திருந்தால் அவ்வணியே வெற்றி பெறும்.

அதை எடுக்காவிட்டால் முதலாவதாக மட்டையாடிய அணியே வெற்றி பெறும். முதல் அணி மட்டையாடும் போதே ஆட்டம் கைவிடப்பட்டால், ஆட்டம் ரத்து செய்யப்படும்.

இரண்டு அணிகளும் தங்களது இன்னிங்சை முடித்த பிறகும் சமமான ஓட்டங்கள் எடுத்து இருந்தால் சூப்பர் ஓவர் முறை கடைபிடிக்கப்படுகிறது.  இதில் இரண்டு அணிகளும் ஒரு நிறைவு ஆட வேண்டும்.  அதில் அதிக ஓட்டங்கள் எடுத்த அணி வெற்றி பெறும்.  அதிலும் சம ஓட்டங்கள் எடுத்து இருந்தால் ஆட்டம் சமன் ஆனதாக அறிவிக்கப்படும்.

### உலகக் கிண்ண இருபது20 தொடர்
இப்போட்டிகள் பன்னாட்டுத் துடுப்பாட்ட அவையால் நடத்தப்பட்டு வருகின்றது. இப்போட்டியில் 12 அணிகள் போட்டியிடுகின்றன. இப்போட்டிகள் இரண்டு வருடங்ளுக்கு ஒருமுறை நடத்தப்படுகின்றது. இத்தொடர் முதன்முறையாக 2007இல் நடைபெற்றது.

## பன்னாட்டு இருபது20 அணிகள்
ஒவ்வொரு நாடும் பன்னாட்டுப் போட்டியொன்றில் முதலில் பங்கெடுத்த நாள் அடைப்புக் குறிக்குள் காட்டப்பட்டுள்ளது.

#  (17 பிப்ரவரி, 2005)
#  (17 பிப்ரவரி, 2005)
#  (13 சூன், 2005)
#  (21 அக்டோபர், 2005)
#  (16 பிப்ரவரி, 2006)
#  (15 சூன், 2006)
#  (28 ஆகத்து, 2006)
#  (28 நவம்பர், 2006)
#  (28 நவம்பர், 2006)
#  (1 திசம்பர், 2006) 
#  (1 செப்டம்பர், 2007)
#  (12 செப்டம்பர், 2007)
#  (2 ஆகத்து, 2008)
#  (2 ஆகத்து, 2008)
#  (2 ஆகத்து, 2008)
#  (3 ஆகத்து, 2008)
#  (2 பிப்ரவரி, 2010)

## மேற்கோள்கள்
பெப்ரவரி 30

**பெப்ரவரி 30** சில நாள்காட்டிகளில் குறிக்கப்படுகிறது. எனினும், கிரெகொரியின் நாட்காட்டியில் பெப்ரவரிக்கு 28 அல்லது 29 நாட்களே உள்ளன.

## சுவீடனின் நாட்காட்டி
thumb|right|300px|சுவீடனின் நாட்காட்டி பெப்ரவரி 1712
சுவீடன் பேரரசு (அந்நாளில் பின்லாந்து உள்ளடக்கியிருந்தது) 1700 ஆம் ஆண்டில் ஜூலியன் நாட்காட்டியிலிருந்து கிரெகொரியின் நாட்காட்டிக்கு மாற அதனைக் கடைபிடிக்க அடுத்த 40 ஆண்டுகளுக்கு நெட்டாண்டு நாளை விடுவிக்க திட்டமிட்டிருந்தனர். அதன்படி 1700 பெப்ரவரியில் விடுவித்திருந்தாலும் பெரும் வடக்குப் போரின் கவனத் திருப்பலால் 1704 மற்றும் 1708 ஆண்டுகளில் அவ்வாறு செய்ய மறந்து நெட்டாண்டு நாட்களாகவே வைத்திருந்தனர். குழப்பங்களையும் மேலும் எழும் தவறுகளைத் தவிர்க்கவும், அந்த ஆண்டு பெப்ரவரி மாதத்தில் ஒரு நாள் கூட்டப்பட்டு பெப்ரவரி 30 உருவானது. ஜூலியன் நாட்காட்டியில் அது பெப்ரவரி 29 இற்கும் கிரெகொரியின் நாட்காட்டியில் அது மார்ச் 11 இற்கும் இணையானதாகும். பின்னர் 1753-இல் பெப்ரவரியின் கடைசி பதினோரு நாட்களை விடுவித்து இறுதியாக சுவீடன் கிரெகொரியின் நாட்காட்டிக்கு மாறியது.

## சோவியத் நாட்காட்டி
மிகுதியான செய்திகள் சோவியத் கூட்டாட்சியில் 1929 - 1940 கால கட்டத்தில் 30 நாட்கள் கொண்ட மாதங்கள் வழமையிலிருந்ததாகக் கூறினாலும், மற்ற செய்திகளிலிருந்தும் கிடைத்த அந்த கால நாட்காட்டி தாள்களையும் கொண்டும் பார்க்கையில் அங்கு கிரெகோரியின் நாட்காட்டியே வழக்கில் இருந்ததாகத் தெரிகிறது. அதனால் சோவியத் நாட்காட்டியில் பெப்ரவரி 30 இருந்ததில்லை.
.

*1950 &ndash; மு. க. அழகிரி, தமிழக அரசியல்வாதி

## ஆரம்ப ஜூலியன் நாட்காட்டி
கிமு 45 மற்றும் கிமு 8 இடைப்பட்ட காலகட்டங்களில் 13ம் நூற்றாண்டு அறிஞர் சாக்ரோபோஸ்கோவின் கூற்றுப்படி ஜூலியன் நாட்காட்டியில் பெப்ரவரிக்கு நெட்டாண்டுகளில் 30 நாட்கள் இருந்தன; பின்னரே தனது வளர்ப்பு தந்தை ஜூலியஸ் சீசர் நினைவாக பெயர் கொண்ட சூலை மாதம் 31 நாட்களைக் கொண்டிருந்ததைப் போல தன் பெயர் கொண்ட ஆகஸ்ட் மாதமும் 31 நாட்களைக் கொண்டிருத்தல் வேண்டும் என அகஸ்ட்டஸ் சீசர் பெப்ரவரியின் நீளத்தைக் குறைத்தான் என்பது 13ஆம் நூற்றாண்டு அறிஞர் சாக்ரோபோஸ்கோவின் கூற்று. இருப்பினும் வரலாற்று ஆதாரங்கள் இக்கூற்றை, அலெக்சாண்டரின் நாட்காட்டியுடன் ஒரு நாளுக்கு இரு தேதிகள் செய்தி உள்ளிட, மறுக்கின்றன. ஜூலியன் நாட்காட்டியில் இது தொடர்புள்ள செய்தியையும் பார்க்கவும்.

## செயற்கை நாட்காட்டிகள்
சில செயற்கையான நாட்காட்டிகள் கூட பெப்ரவரிக்கு 30 நாட்கள் கொண்டிருக்கும். எடுத்துக்காட்டாக, வானிலை பற்றிய முன்மாதிரியில் புள்ளிவிவரங்களை எளிதாக்க 30 நாட்கள் கொண்ட 12 மாதங்கள் எடுத்துக்கொள்ளப்படலாம். இது ஒரு எடுத்துக்காட்டு:
பொது சுழற்சி முன்மாதிரி

## மேற்கோள்கள்

## துணை நூல்கள்

## வெளி இணைப்புகள்
* இயற்கையாளர் பஞ்சாங்கம் பெப்ரவரி 30 
* பெப்ரவரி 1712யில் 30 நாட்கள் 
* நாட்காட்டியில் மாற்றங்கள் - சுவீடன் 

பகுப்பு:பெப்ரவரி
பஞ்சமம்

இந்திய இசைப்பிரிவுகளில் ஒன்றான கருநாடக இசையில் உள்ள ஏழு சுவரங்களான 'ச-ரி-க-ம-ப-த-நி'யில் ஐந்தாவது **பஞ்சமம்**. ஐந்தாம் சுரம் பஞ்சமம் எனப்பட்டது. (வடமொழியில் பஞ்ச - ஐந்து) *பண்சமம்* பஞ்சமம் ஆனதென்றும் கொள்ளலாம்.
ஏழு சுவரங்களின் பெயர்கள்:
* ச - சட்ஜம்
* ரி - ரிசபம் (சுத்த ரிசபம்,சதுஸ்ருதி ரிசபம்,சட்ஸ்ருதி ரிசபம்)
* க - காந்தாரம் (சுத்த காந்தாரம்,சாதாரண காந்தாரம்,அந்தர காந்தாரம்)
* ம - மத்தியமம் (சுத்த மத்தியமம்,பிரதி மத்தியமம் ) 
* ப - பஞ்சமம்
* த - தைவதம் (சுத்த தைவதம்,சதுஸ்ருதி தைவதம்,சட்ஸ்ருதி தைவதம்) 
* நி - நிசாதம் (சுத்த நிசாதம்,கைசிக நிசாதம்,ககாலி நிசாதம்)
 
ஒவ்வொரு சுவரமும் மூன்று நிலைகளைக் கொண்டிருக்கும்.ஆனால் சட்ஜமும் பஞ்சமமும் மட்டுமே ஒரேநிலையைக் கொண்டிருக்கும். நடு சுவரமான மத்தியமம் இரு நிலைகளைக் கொண்டிருக்கும்.

*சட்ஜம் என்பதற்கு 'இன்னும் ஆறு சுரங்கள் பிறக்க ஏதுவாக அமைந்தது' என்ற பொருளையும்,
*ரிஷபம் என்பதற்கு காளைமாட்டின் ஒலி என்றும்,
*காந்தரம் என்பதற்கு இன்ப சுகம் தரும் காந்தர்வ ஒலி என்றும்,
*மத்திமம் என்பதற்கு நடுவில் உள்ளது என்றும்,
*பஞ்சமம் என்பதற்கு ஐந்தாவது என்றும்,
*தைவதம் என்பதற்கு தெய்வத் தொடர்புடையது என்றும்,
*நிஷாதம் என்பதற்கு 'ஆறு சுரங்களும் படிப்படியாய் உயர்ந்து தன்னிடம் சேரப் பெற்றது' என்றும் கூறிவருவதற்கு மறுப்பும் உண்டு.

### மேற்கோள்கள்

### வெளி இணைப்புகள்
* carnaticmusic.esmartmusic.com 

பகுப்பு:கருநாடக இசை
2010 ஐசிசி உலக இருபது20

**2010 ஐசிசி உலக இருபது20** 2010 ஏப்ரல் 23 தொடக்கம் மே 9 ஆம் நாள் வரை மேற்கிந்தியத்தீவுகளில் நடைபெறவுள்ளது. ஐசிசி உலக இருபது20 போட்டித்தொடர் 2007 ஆம் ஆண்டு தொடக்கப்பட்டு அதுமுதல் இராண்டாண்டுக்கொருமுறை நடைப்பெற்றாலும் இம்முறை 2009 ஐசிசி உலக இருபது போட்டிகள் நடந்து பத்தே மாதங்களில் 2010 ஆண்டு நடைபெற உள்ளது. 2008 ஆம் ஆண்டு பாக்கிஸ்தானில் நடைபெறவிருந்து பாதுகாப்பு குறைப்பாடுகள் காரணமாக பிற்போடப்பட்ட ஐசிசி வாகையர் கோப்பை  இன்னும் நடைபெறாததன் காரணமாக 2010 மேற்கிந்தியத்தீவுகளில் நடைப்பெற இருந்த ஐசிசி வாகையர் கோப்பை ஐசிசி உலக இருபது20 மாற்றப்பட்டது.  
## மேற்கோள்கள்

பகுப்பு:இருபது20 துடுப்பாட்டம்
பகுப்பு:மேற்கிந்தியத்தீவுகள்
சமுத்திரக்கனி

**சமுத்திரக்கனி** (*Samuthirakani*) இந்தியாவின் தமிழ்நாட்டைச் சேர்ந்த ஓர் இயக்குநர் மற்றும் நடிகராவார். 1973 ஆம் ஆண்டு ஏப்ரல் மாதம் 26 ஆம் தேதியன்று இவர் பிறந்தார். பல தெலுங்கு மற்றும் மலையாள படங்களில் தோன்றியதுடன் தமிழ் படங்களில் முக்கியமாக பணியாற்றுகிறார். பார்த்தாலே பரவசம் படத்தில் இயக்குநர் கே.பாலசந்தரிடம் உதவியாளராகப் பணியாற்றினார். விசாரணை திரைப்படத்திற்காக 2016 இல் சிறந்த துணை நடிகருக்கான தேசிய திரைப்பட விருதை வென்றார்.

## திரைப்பட வரலாறு

### இயக்குநராக

### நடிகராக

### தொலைக்காட்சி

### பின்னணி குரல் கொடுத்தவைகள்

## மேற்கோள்கள்

## வெளி இணைப்புகள்
* இணையதள திரைப்பட தரவுத்தளத்தில்இயக்குநர் சமுத்திரக்கனி
* ஓபரா கிங் 

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்பட நடிகர்கள்
பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:தமிழ்த் தொலைக்காட்சி நாடக இயக்குநர்கள்
சங்கர் கணேஷ்

**சங்கர் கணேஷ்**  (*Shankar–Ganesh*) என அறியப்படும் இரட்டையர்கள் இந்தியத்  திரையிசை உலகில் தமிழ், தெலுங்கு, மலையாளம் மற்றும் கன்னடத் திரைப்படங்களுக்கு 50 ஆண்டுகளுக்கும் மேலாக பணிபுரிந்து வருபவர்கள்.

இவர்கள் தங்கள் இசைப் பயணத்தை தமிழ்த் திரையுலகின் மற்றொரு இசையமைப்பாளர் இரட்டையர்களான விஸ்வநாதன்-ராமமூர்த்தி மேற்பார்வையில் ஆரம்பித்தனர். இவர்களது முதல் படம் 1967-ஆம் ஆண்டின் மகராசி ஆகும். திருப்புமுனையாக அமைந்த படம் ஆட்டுக்கார அலமேலு..

## இசையமைப்புப் பட்டியல்
இவர்கள் இசையமைத்த சில திரைப்படங்கள்:
### தமிழ்த் திரைப்படங்கள்

### 1960–1970களில்

### 1980களில்

### 1990களில்

### மலையாளம்
*அயலத்தெ சுந்தரி
*சக்ரவாகம்
*சிரிக்குடுக்க
*காமதேனு
*தோல்க்கான் எனிக்கு மனசில்ல
*பெண்ணொரும்பெட்டால்
*பிரபு
*அந்தப்புரம்
*சந்திரபிம்பம்
*அனுகிரகம்

### நடிகராக
**[[ஒத்தையடி பாதையிலே]]* (1980)
**[[சட்டம் ஒரு இருட்டறை (1981 திரைப்படம்)]]* (1981)
**[[நான் பாடும் பாடல்]]* (1984) - (இருவரும் நடித்திருந்தனர்) 
**[[பூக்களைப் பறிக்காதீர்கள்]]* (1986)
**[[நம்ம ஊரு நல்ல ஊரு]]* (1986)
**நெருப்பு நிலா* (1988)
**[[பூவெல்லாம் கேட்டுப்பார்]]* (1999)
**[[குருசாமி]]* (2011)
**[[மகராணி கோட்டை]]* (2015)
**உன்னைத் தொட்டுக் கொள்ளவா* (2017)
**[[நாய் சேகர்]]* (2022)

## மேற்கோள்கள்

## வெளி இணைப்புகள்
* 
* எம்எஸ்ஐ இல் சங்கர் கணேஷ்

பகுப்பு:1943 பிறப்புகள்
பகுப்பு:வாழும் மக்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:மலையாளத் திரைப்பட இசையமைப்பாளர்கள்
பகுப்பு:தெலுங்குத் திரைப்பட இசையமைப்பாளர்கள்
பகுப்பு:கன்னடத் திரைப்பட இசையமைப்பாளர்கள்
கணக்கெடுப்பில் உள்ள ஊர்

**கணக்கெடுப்பில் உள்ள ஊர்** (Census town) என்பது இந்தியாவில் கீழ்வரும் தரவுகளை கொண்டதாகும்:
# மக்கட்தொகை குறைந்தது 5,000
# ஆண்களில் குறைந்தது 75% ஆண்கள் விவசாயத் துறையில் ஈடுபடாதிருத்தல் 
# மக்கள் அடர்த்தி ஒரு சதுர மீட்டர்ருக்கு குறைந்தது 400 பேர் இருக்க வேண்டும்.2

**கணக்கெடுப்பில் உள்ள ஊர்** என்பது அயர்லாந்து நாட்டில்

## மேற்கோள்கள்


## வெளி இணைப்புகள்
* இந்திய கணக்கெடுப்பு, 2001

பகுப்பு:நிர்வாக அலகுகள்
பண்ணாகம்

**பண்ணாகம்** கிராமசேவையாளர் பிரிவு (J/175) வலிகாமம் மேற்கு பிரதேசசபைக்குட்பட்டது. இதன் எல்லைகளாக வடக்கே வடலியடைப்பு, பனிப்புலம், பல்லசுட்டி, கிழக்கே சித்தங்கேணி, தெற்கே யாழ்ப்பாணம்-காரைநகர் பெருந்தெரு, தொல்புரம், மேற்கே சுழிபுரம் கிழக்கு ஆகியன அமைந்துள்ளன.

இங்குள்ள மக்கள் பெரும்பாலும் விவசாயத்தையே தொழிலாகக் கொண்டவர்கள். ஆனால் தற்கால சூழ்நிலையால் வேறு தொழில்கள் செய்வோர் அதிகம் உள்ளனர்.

## பாடசாலைகள்
*பண்ணாகம் மெய்கண்டான் மகா வித்தியாலயம்
பண்ணாகம் அண்ணாகலை மன்ற சிறுவர் பாடசாலை

## கோயில்கள்
*விசவத்தனை முருகமூர்த்தி கோவில்.
*சிறு தெய்வ வழிபாட்டுத் தலங்கள்
**  வைரவர் - 3
** காளிகோயில்-2

பண்ணாகத்தில் உள்ள சில சங்கங்களும், மன்றங்களும்

1. சிறீமுருகன் சனசமூக சேவா வாலிபர் சங்கம்
2. பண்ணாகம் தெற்கு ஐக்கிய நாணய சங்கம்	
3. பண்ணாகம் மக்கள் சிக்கனக் கடனுதவிக் கூட்டுறவுக் சங்கம்
4. பண்ணாகம் அண்ணாகலை மன்றம்			
5. பண்ணாகம் அம்பாள்கலை மன்றம்			
6. பண்ணாகம் கிராம அபிவிருத்திச் சங்கம்		
7. பண்ணாகம் மாதர் அபிவிருத்தி சங்கம்	
8. பண்ணாகம் இந்து சமய விருத்திச் சங்கம்	
9. பண்ணாகம் இளம் விவசாயிகள் கழகம்

## புகழ்பெற்ற மனிதர்கள்

*அ. அமிர்தலிங்கம் 
முன்னாள் எதிர்க்கட்சித் தலைவர் 

*சபா. குகதாஸ்
முன்னாள் வடமாகாண சபை உறுப்பினர்

## உசாத்துணை
*பண்ணாக மான்மியம்- பண்டிதர் அ. ஆறுமுகம் [2001]
*https://pannagam.com/
*முன்னாள் எதிர்க்கட்சித் தலைவர் அப்பாப்பிள்ளை அமிர்தலிங்கம் அவர்கள் பிறந்த ஊர்.
*https://goo.gl/maps/7sfwvVYNknSvbPc77
*https://goo.gl/maps/CF9m3bCo6e84tqma7
*https://en.wikipedia.org/wiki/A._Amirthalingam

பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
கூட்டமைவு (காண்கலைகள்)

காண்கலைகளில், சிறப்பாக ஓவியம், வரைகலை வடிவமைப்பு, நிழற்படவியல், சிற்பம் ஆகியவை தொடர்பில், **கூட்டமைவு** என்பது ஒரு கலை ஆக்கத்தில் காட்சிக் கூறுகளைக் குறிப்பிட்ட இடங்களில் அமைப்பதைக் குறிக்கும். இதை, கலைக் கொள்கைகளின் அடிப்படையில் குறிப்பிட்ட ஆக்கத்தின் கலைக் கூறுகளை ஒழுங்கமைப்பது எனவும் கூறலாம். 

கூட்டமைவு என்பது பொதுவாக "ஒன்றாக அமைதல்" என்னும் பொருள் தருகிறது. இசை, எழுத்து போன்ற கலைகளிலும் ஆக்கங்களை உருவாக்குதல் அவற்றின் கூறுகளை ஒன்றாக அமைத்தல் என்பதால் கூட்டமைவு என்னும் கருத்துரு அவ்வாறான கலைகளுக்கும் பொருந்தும். 

பகுப்பு:கூட்டமைவு (காண்கலைகள்)
பாக்கியசோதி சரவணமுத்து அரங்கம்

**பாக்கியசோதி சரவணமுத்து அரங்கம்** (*Paikiasothy Saravanamuttu Stadium*) கொழும்பு, இலங்கை தலைநகர் கொழும்பில் அமைந்துள்ள ஒரு பன்பயன்பாட்டு விளையாட்டரங்கமாகும். இது தற்போது கூடுதலாக துடுப்பாட்ட அரங்காகப் பயன்படுத்தப்படுகிறது. இவ்வரங்கில் 15,000 பேர் வரை அமரும் வசதிகள் காணப்படுகின்றன. 1982 ஆம் ஆண்டு இலங்கை துடுப்பாட்ட அணி பங்குபற்றிய முதலாவது தேர்வுத்துடுப்பட்டப் போட்டி இங்கேயே நடைபெற்றது. இலங்கையின் முன்னாள் அரச அதிகாரியும், தமிழ் யூனியன் கழகத்தின் தலைவராகவும் இருந்த பாக்கியசோதி சரவணமுத்துவின் பெயரால் இம்மைதானம் அழைக்கப்படுகிறது.

## மேற்கோள்கள்

பகுப்பு:இலங்கைத் துடுப்பாட்டத் திடல்கள்
டுரூப்பல்

**டுரூப்பல்** (Drupal (pronounced /ˈdruːpəl/) என்பது ஒரு கட்டற்ற திறந்த உள்ளடக்க மேலாண்மை மென்பொருள். இது பி.எச்.பி இல் எழுதப்பட்டுள்ளது. சிறியதில் இருந்து பெரிய சிக்கலான வலைத்தளங்கள் வரை டூரூப்பல் கொண்டு ஆக்கப்பட்டு பராமரிக்கப்படலாம். ஜூம்லாவை விட அதிக செயற்கூறுகளை ட்ரூபால் கொண்டிருக்கிறது. 

ட்ரூபாலை உருவாக்கியவர் Dries Buytaert என்பவராவார். தற்போது ட்ரூபால் கூட்டமைப்பு உதவியுடன் எட்டாயிரத்திற்கும் மேற்பட்ட தொகுதிகள், எண்ணூற்றுக்கும் மேற்பட்ட வார்ப்புருக்கள் மற்றும் உலகெங்கிலும் ஆயிரக்கணக்கான தன்னார்வ மென்பொருள் நிரலாக்கவியலாளர்கள் மூலம் ட்ரூபால் வேகமாக வளர்ச்சி அடைந்து வருகிறது. 

## கருவகம், தொகுதிகள், வடிவ வார்ப்புருக்கள்
டுரூப்பலை கருவகம் (core), தொகுதிகள் (modules), வடிவ வார்ப்புருக்கள் (themes) ஆகிய பகுதிகளாகப் பிரிக்கலாம். கருவகம் வலைத்தளம் அமைக்கத் தேவையான அடிப்படைக் கூறுகளைக் கொண்டிக்கிறது. தொகுதிகள் (modules) குறிப்பிட்ட தேவைக்கேற்ப பயன்படுத்த வல்ல மேலதிக நிரல் கூறுகளைக் கொண்டிருக்கிறது. வடிவ வாப்புருக்கள் ஒரு தளத்தின் தோற்றத்தை கட்டமைக்கத் தேவையான காட்சிப்படுத்தல் கூறுகளைக் கொண்டிருக்கிறது. 

## தன்மொழியாக்கம்
டுரூப்பல் தன்மொழியாக்கம் செய்ய பல வசதிகளைக் கொண்டிருக்கிறது. பன்மொழி வலைத்தளங்கை உருவாக்கவும் டுரூப்பல் உதவுகிறது. இந்த வசதி வெளியீடு 7 இன் மூலம் மேலும் விருத்தி செய்யப்பட்டும், அதன் கருவக கூறுகளின் ஒன்றாக அமையவுள்ளது. 

வெளியீடு 6 இல் i18n என்ற தொகுதி அவசியமாகும். அத்தோடு பன்மொழி வலைத்தளங்களை மேலாண்மை செய்ய மொழிபெயர்ப்பு மேலாண்மை என்ற தொகுதியும் தேவையாகும். இந்த தொகுதிகளை நிறுவி, ஏதுவாக்க வேண்டும். பின்னர் மொழி தொடர்பான site settings மாற்ற வேண்டும். In each content types, enable "Multilingual support", and set the Multilanguage options.

## வெளி இணைப்புகள்
* http://drupal.org/
* ட்ரூபால் இணைய தள வடிவமைப்பு தமிழ் தொடர் 
* ட்ரூபால் தமிழாக்கம்

பகுப்பு:கட்டற்ற உள்ளடக்க மேலாண்மை மென்பொருட்கள்
பகுப்பு:பல்லியக்குதள மென்பொருட்கள்
ஃபயர்பக்

**ஃபயர்பக்** என்பது ஒரு மென்பொருள் வழு நீக்கல், கண்காணிப்பு, தொகுத்தல் கருவியாகும். இது வலைத்தளங்களை அமைக்கப் பயன்படுத்தப்படும் மீயுரைக் குறியீட்டு மொழி, சி.எசு.எசு, ஆவணப் பொருளாக்க மாதிரி, யாவா வரிவடிவம்  ஆகியவற்றை கையாள உதவுகிறது.  இது ஃபயர் ஃபாக்சு உலாவியில் ஒரு நீட்சியாக இயங்குகிறது.

## உரிமம்
கட்டற்ற மற்றும் திறந்த மூல நிரலியான இது பிஎசுடி என்னும் பெர்க்லி மென்பொருள் பரவல் உரிமத்தின் கீழ் வெளியிடப்பட்டுள்ள மென்பொருளாகும்.

## வெளி இணைப்புகள்
*ஃபயர்பக் அதிகாரப்பூர்வ இணையத்தளம்
*ஃபயர் ஃபாக்சு நீட்சி {{Webarchive|url=https://web.archive.org/web/20170424182937/https://addons.mozilla.org/en-US/firefox/addon/firebug/ |*ஃபயர்பக் விக்கி

## மேற்கோள்கள்

பகுப்பு:வழு நீக்கிகள்
பகுப்பு:கட்டற்ற மென்பொருட்கள்
பகுப்பு:மென்பொருள் நீட்சிகள்
பகுப்பு:ஃ என்ற எழுத்தால் தொடங்கும் கட்டுரைத் தலைப்புகள்
2009 பாக்கிஸ்தான் துடுப்பாட்ட அணியின் இலங்கை சுற்றுப்பயணம்

**2009 பாக்கிஸ்தான் துடுப்பாட்ட அணியின் இலங்கை சுற்றுப்பயணம்** 2009 ஜூன் 29 தொடக்கம் ஆகஸ்டு 12 வரை நடைபெறவுள்ளது. இச்சுற்றுப் பயணத்தின் போது 3பன்னாட்டு தேர்வுத்துடுப்பாட்டப் போட்டிகளும்  5 பன்னாட்டு ஒருநாள் துடுப்பாட்டப் போட்டிகளும்  ஒரு பன்னாட்டு இருபது20 துடுப்பாட்டப் போட்டியும் நடைபெறவுள்ளது. இதற்கு மேலதிகமாக பாக்கிஸ்தான் அணி முன்னோட்டப் போட்டிகளாக ஒரு மூன்று நாள் துடுப்பாட்டப் போட்டியிலும் ஒரு ஒருநாள் துடுப்பாட்டப் போட்டியிலும் பங்குபற்றும்.

## தேர்வுத்துடுப்பாட்டத்திற்கான குழுக்கள்

### பாக்கிஸ்தான்

பாக்கிஸ்தான் துடுப்பாட்ட வாரியம் பாக்கிஸ்தான் தேர்வுத்துடுப்பாட்ட அணி தேர்வுத்துடுப்பாட்ட அணியை தெரிவுச் செய்யும் 15 பேர் குழுவை அறிவித்தது.  ஐசிஎல் போட்டிகளில் விளையாடிமைக்காக நீக்கப்பட்டிருந்த முகமது யூசுப் ஐசிஎல் போட்டிகளில் விளையாட தான் செய்துக்கொண்ட ஒப்பந்தத்தை இரத்துச் செய்ததைத் தொடர்ந்து மீண்டும் அணியில்  இணைத்துக் கொள்ளப்பட்டுள்ளார்.

* யூனிஸ்கான் (தலைவர்)
* சல்மான்பட்
* குரூம் மன்சூர்
* முகமது யூசுப்
* மிஸ்பா உல் ஹக்
* சொயிப் மாலிக்
* கம்ரன் அக்மல் (குச்சக்காப்பளர்)
* உமர்குல்
* சயீத் அஜ்மல்
* முகமது அமிர்
* டேனிஸ் கனேரியா
* அப்துல் ரஸாக்
* அப்துர் ரவூப்
* பவாத் ஆலம்
* பைசல் இக்பால்

### இலங்கை

இலங்கை துடுப்பாட்ட வாரியம் தேர்வுத்துடுப்பாட்டப் போட்டிகளுக்கான பதினைவர் குழுவை அறிவித்தது. இதன்படி இல்ஙகையின் வேகப்பந்துவீச்சாளர் சமிந்த வாசுக்கு பதிலாக 2009 ஐசிசி உலக இருபது20 போட்டிகளில் திறமையாக விளையாடிய அஞ்சலோ மெத்திஸ் தெரிவுச் செய்யப்பட்டுள்ளார். குச்சக்காப்பளராக கௌசால் சில்வாவும் இன்னொரு வேகப்பந்துவீச்சளராக சுரங்க லக்மாலும் இம்முறை புதிதாக இலங்கையின் தேர்வுத்துடுப்பாட்ட அணியை தெரிவுச் செய்யும் பதினைவர் குழுவில் இணைத்துக்கொள்ளப்பட்டுள்ளனர்.

* குமார் சங்கக்கார (தலைவர்)
* மலிந்த வர்ணபுர
* தரங்க பரணவிதாரன
* மகெல ஜயவர்தன
* திலான் சமரவீர
* திலகரத்ன தில்சான்
* அஞ்சலோ மெத்திவ்ஸ்
* சாமர கப்புகெதர
* முத்தையா முரளிதரன்
* அஜந்த மென்டிஸ்
* திலான் துசார
* நுவன் குலசேகர
* தம்மிக பிராசாத்
* கௌசால் சில்வா
* சுரங்க லக்மால்

## தேர்வுத் தொடர்

### முதல் தேர்வு

### 2வது தேர்வு

### 3வது தேர்வு

## ஒருநாள் பன்னாட்டுப் போட்டித் தொடர்

### 1வது ஒருநாள் பன்னாட்டுப் போட்டி

### 2வது ஒருநாள் பன்னாட்டுப் போட்டி

### 3வது ஒருநாள் பன்னாட்டுப் போட்டி

### 4வது ஒருநாள் பன்னாட்டுப் போட்டி

### 5வது ஒருநாள் பன்னாட்டுப் போட்டி

## Only Twenty20

## பயிற்சிப் போட்டிகள்

### முதல் தரப்போட்டி:TBC எதிர் பாக்கிஸ்தான்

### List A:TBC v Pakistanis

## ஊடக துழாவுகை

; தொலைக்காட்சி வலையமைப்புகள்
* Ten Sports (Live) &mdash; இந்தியா, பாக்கிஸ்தான், மலேசியா, இந்தோனீசியா, மத்திய கிழக்கு
* Prime Sports (Live) &mdash; மத்திய கிழக்கு
* Sky Sports (Live) &mdash; ஐக்கிய இராச்சியம்
* Supersport (Live) &mdash; தென்னாபிரிக்கா, கென்யா, சிம்பாப்வே, ஆப்பிரிக்கா
* Direct TV (Live) &mdash;  ஐக்கிய அமெரிக்க நாடுகள்

## மேற்கோள்கள்

பகுப்பு:துடுப்பாட்டம்
பாக்கித்தான் துடுப்பாட்ட வாரியம்

}}
|}
**பாக்கிஸ்தான் துடுப்பாட்ட வாரியம்** (Pakistan Cricket Board, PCB) தேர்வுத் துடுப்பாட்டம் உட்பட்டதாக பாக்கிஸ்தானில் நடைபெறும் அனைத்து முக்கிய துடுப்பாட்ட போட்டிகளுக்கும் பொறுப்பான வாரியமாகும். பாக்கிஸ்தான் துடுப்பாட்ட அணி மேற்கொள்ளும் அனைத்து சுற்றுப்பயணங்களையும்  போட்டிகளையும் ள் அனைத்தையும் ஒழுங்குபடுத்த்துவதற்கும் அவற்றைக் கட்டுப்படுத்துவதுவும் பாக்கிஸ்தான் துடுப்பாட்ட வாரியத்தின் கடமையாகும்.

பகுப்பு:துடுப்பாட்ட வாரியங்கள்
இலங்கை துடுப்பாட்ட வாரியம்

**இலங்கை துடுப்பாட்டம்** அல்லது **இலங்கை துடுப்பாட்ட வாரியம்** (அதிகாரபட்சமாக Sri Lanka Cricket) இலங்கையில் துடுப்பாட்டத்தைக் கட்டுப்படுத்தும் வாரியமாகும். இலங்கை துடுப்பாட்ட அணிக்கும், முதல் தர துடுப்பாட்டப் போட்டிகளுக்கும் இவ்வாரியமே பொறுப்பாகும். முன்னர் இது இலங்கை துடுப்பாட்ட கட்டுப்பாட்டு வாரியம் (Board for Cricket Control in Sri Lanka) என அழைக்கப்பட்டாலும் பின்னர் இலங்கை துடுப்பாட்டம் என பெயர் மாற்றப்பட்டது.

## உள்நாட்டுப் போட்டிகள்

இலங்கை துடுப்பாட்ட வாரியம் பிரிமியர் ஒருநாள் மற்றும் இருபது20 துடுப்பாட்டப் போட்டிகள், சரா போட்டிகள், டெனொவன் போட்டிகள், மாகாணங்களிடைப் போட்டிகள் போன்ற உள்நாட்டு போட்டித்தொடர்களை நடத்துகின்றன.

## இவற்றையும் பார்க்க

* இலங்கை துடுப்பாட்ட அணி

## மேற்கோள்கள்

* CricketArchive - Inter-Provincial Tournament 2004/05 
* Cricinfo - Sri Lanka Cricket - Current domestic cricket
* Cricinfo - Overview of Sri Lanka's domestic competitions
* SL Cricket - A Forum for Sri Lankan Cricket fans to be
* Island Cricket - Home of the Sri Lankan Cricket Fan

பகுப்பு:துடுப்பாட்ட வாரியங்கள்
தலைநகர் ஆட்பகுதியும் மாவட்டங்களும்

ஒரு **தலைநகர் [[ஆட்பகுதி]]** அல்லது **தலைநகர் [[மாவட்டம்]]** என்பது நாட்டின் அரசு கோலோச்சும் சிறப்பு நிர்வாகக் கோட்டம் ஆகும். ஒரு கூட்டாட்சி அமைப்பில் எந்தவொரு மாநிலமும் தன்னகத்தே நாட்டின் தலைநகரம் இருப்பதால் சிறப்புற இயலாது. தலைநகர் ஆட்பகுதி ஒரு சிறப்பு கூட்டாட்சி மாவட்டமாக இருக்கலாம்.

இங்கு நாட்டின் தலைநகரை நிர்வகிக்கும், ஆனால் தனி சிறப்புநிலை வழங்கப்படாத கோட்டங்களை இனம் காண வேண்டும்.(எடுத்துக்காட்டாக இல்-டெ-பிரான்ஸ் பகுதிக்கும் மற்ற பிரான்ஸின்) பகுதிகளுக்கும் எந்த வேறுபாடும் இல்லை). சில கூட்டாட்சி நாடுகளில் (பெல்ஜியம் போல்), தங்கள் தலைநகருக்கு மற்ற மாநிலங்களுக்கு இணையாக முழு அதிகாரம் கொடுக்கப்பட்டுள்ளது.

சில கூட்டாட்சி நாடுகளில் தலைநகரை சூழ்ந்துள்ள பகுதிகளுக்கு எந்த தனி சிறப்பும் வழங்கப்படுவதில்லை.வேறு சில நாடுகளில் தேசிய தலைநகரம் மாநில தலைநகரத்துடன் ஒன்றிணைந்துள்ளது:
பொஸ்னியாவும்,ஹெர்ஸகொவினாவுமிற்கான தலைநகர்சரயேவோ, பொஸ்னியாவும், ஹெர்ஸகொவினாவுற்குமான கூட்டாட்சியின் தலைநகருமாகும்; மற்றும் சுவிற்சர்லாந்து நாட்டுத்தலைநகர் பெர்ன், பெர்ன் கன்டோன் தலைநகரமுமாகும்.

இரண்டு தேசிய தலைநகரங்கள் தனி கூட்டாட்சி மாவட்டங்களுமல்லாது,கூட்டாட்சி மாநில தலைநகரங்களுமல்லாது உள்ளன: கனடாவின் தலைநகர் ஒட்டாவா,மற்றும் மைக்ரோனேசியா கூட்டாட்சியின் தலைநகர் பாலிகிர். கனடா அரசு ஒட்டாவா பகுதியை தேசிய தலைநகர் வலயமாக அறிவித்திருந்தாலும் இது ஒரு நிர்வாக அமைப்பல்ல; கூட்டாட்சி அமைப்பில் இப்பகுதியில் உள்ள நிலங்களையும் கட்டிடங்களையும் நிர்வகிக்கும் அரசு நிறுவனத்தின் எல்லைப்பகுதியேயாகும்.

தங்கள் தேசிய தலைநகரப் பகுதிகளுக்கு சிறப்பு நிர்வாக மாவட்ட அல்லது ஆட்பகுதி கொண்டவை கீழே உள்ளன:

## இந்தியா
தேசிய தலைநகர் பகுதி (NCT) இந்தியாவின் ஒரு சிறப்பு ஆட்சிப்பகுதியாகும்.  இந்த ஆட்பகுதி மூன்று நகரங்களை தன்னகத்தே கொண்டுள்ளது: புது தில்லி, தில்லி மற்றும் தில்லி கண்டோன்மென்ட். இது தவிர கணக்கெடுப்பில் உள்ள ஊர்கள் 59 மற்றும் 165 கிராமங்களையும் உள்ளடக்கியது.

நவம்பர் 11,1956 ஆம் ஆண்டில் தில்லி தலைநகரப் பகுதி தனி ஒன்றிய ஆட்சிப்பகுதியாக அமைக்கப்பட்டது. இந்திய அரசியலமைப்பு (அறுபத்தொன்பதாவது திருத்தம்) சட்டம், 1991, தில்லி ஒன்றிய ஆட்சிப்பகுதியை (Union Territory of Delhi), தில்லி தேசிய தலைநகரப் பகுதியாக முறைப்படி அறிவித்தது. இச் சட்டத்தின்படி, இப் பகுதிக்கு முதலமைச்சர் தலமையேற்கும் வரையறுக்கப்பட்ட அதிகாரங்களுடன் கூடிய சட்டசபை ஒன்றும்   அமைக்கப்பட்டது.

இங்கு ஆட்சியமைப்பு தனித்த இயல்புடையது; மக்களால் தேர்ந்த அரசு மாநகர பொறுப்புகளை கையாள நடுவண் அரசு காவல் மற்றும் பொது நிர்வாகத்தை மேற்கொள்கிறது.

.

பகுப்பு:நிர்வாக அலகுகள்
தேசிய தலைநகர் பகுதி, தில்லி

:*இது தில்லி மற்றும் புது தில்லியை உள்ளடக்கிய தேசிய தலைநகர் பகுதியினைப் பற்றியதாகும். நீங்கள் [[தேசிய தலைநகர் வலயம் (இந்தியா)]], [[தில்லி]] அல்லது [[புது தில்லி]]* காண விரும்பினீர்களா?

**தேசிய தலைநகர் பகுதி, தில்லி**, இந்தியாவின் ஆட்சிப்பகுதியாகும்.  இந்த ஆட்பகுதி மூன்று நகரங்களை தன்னகத்தே கொண்டுள்ளது: புது தில்லி, தில்லி மற்றும் தில்லி கண்டோன்மென்ட். இது தவிர கிழக்கு தில்லி மாவட்டம், சதாரா மாவட்டம், தென்மேற்கு தில்லி மாவட்டம்,  தெற்கு தில்லி மாவட்டம், புது தில்லி மாவட்டம், மத்திய தில்லி மாவட்டம்,  மேற்கு தில்லி மாவட்டம், வடகிழக்கு தில்லி மாவட்டம் வடக்கு தில்லி மாவட்டம், வடமேற்கு தில்லி மாவட்டம், தென்கிழக்கு தில்லி மாவட்டம் என  11 மாவட்டங்களும்; 33 வருவாய் வட்டங்களும்; கணக்கெடுப்பில் உள்ள ஊர்கள் 59 மற்றும் 165 கிராமங்களையும் உள்ளடக்கியது. மூன்று மூன்று மாநகராட்சிகளையும் கொண்டது.

நவம்பர் 11,1956 ஆம் ஆண்டில் தில்லி தலைநகரப் பகுதி தனி ஒன்றிய ஆட்சிப்பகுதியாக அமைக்கப்பட்டது. இந்திய அரசியலமைப்பு (அறுபத்தொன்பதாவது திருத்தம்) சட்டம், 1991, தில்லி ஒன்றிய ஆட்சிப்பகுதியை (Union Territory of Delhi), தில்லி தேசிய தலைநகரப் பகுதியாக முறைப்படி அறிவித்தது. இச் சட்டத்தின்படி, இப் பகுதிக்கு முதலமைச்சர் தலமையேற்கும் வரையறுக்கப்பட்ட அதிகாரங்களுடன் கூடிய சட்டசபை ஒன்றும்   அமைக்கப்பட்டது. முதல்வராக ஆரவிந்த் கெஜரிவால் அவர்கள் பணியாற்றுகிறார்கள்.

இங்கு ஆட்சியமைப்பு தனித்த இயல்புடையது; மக்களால் தேர்ந்த அரசு மாநகர பொறுப்புகளை கையாள நடுவண் அரசு காவல் மற்றும் பொது நிர்வாகத்தை மேற்கொள்கிறது.

இது தேசிய தலைநகர் வலயம் (இந்தியா)வின் அங்கமாகும்.

## ஆட்சி
2013 திசம்பரில் முடிவுற்ற தேர்தலில் யாருக்கும் பெரும்பான்மை கிடைக்கவில்லை. இதில் இரண்டாவது பெரிய கட்சியாக வந்த ஆம் ஆத்மி கட்சிக்கு காங்கிரசு தாமாக முன்வந்து ஆதரவளித்ததால் ஆம் ஆத்மி கட்சி ஆட்சி அமைத்தது. 

ஆம் ஆத்மி கட்சியானது காங்கிரசு உட்பட யாருடைய ஆதரவையும் கேட்கவில்லை என்பது குறிப்பிடத்தக்கது. புது தில்லி தொகுதியில் வென்ற அரவிந்து கெச்சுரிவால் திசம்பர் 28, 2013 அன்று முதல்வராக பொறுப்பேற்றுக்கொண்டார் . சன லோக்பால் என்ற சட்டத்தை நிறைவேற்ற சட்டமன்றத்தில் போதிய ஆதரவு இல்லாததால் அறிவித்த படி இக்கட்சியின் முதல்வர் கெச்சுரிவாலும் அவரது அமைச்சர்களும் பதவி விலகினார் அவர்கள் சட்டமன்றத்தை கலைத்து தேர்தல் நடத்தும்படி கூறினர் ஆனால் லெப்டிண்ட் ஆளுநர் நசூபு சங்கு சட்டமன்றத்தை கலைக்காமல் தற்காலிக இடைநீக்கம் செய்து குடியரசு தலைவர் ஆட்சிக்கு பரிந்துரைத்தார்.

### மாவட்டங்கள்

## இதனையும் காண்க
* தேசிய தலைநகர் வலயம் (இந்தியா)

## மேற்கோள்கள்

பகுப்பு:தில்லி
பகுப்பு:இந்திய மாநிலங்களும் பிரதேசங்களும்
பகுப்பு:தில்லி மாவட்டங்கள்
பகுப்பு:தேசியத் தலைநகர் தில்லி வலயப் பகுதிகள்
மனுவேல் செலாயா

**ஒசே மனுவேல் செலாயா ரொசாலெஸ்** (*José Manuel* "**Mel**" *Zelaya Rosales*, பிறப்பு: செப்டம்பர் 20, 1952) ஹொண்டுராசின் அரசியல்வாதியும், 2006 ஆம் ஆண்டில் அதன் அரசுத் தலைவராகத் தெரிவுசெய்யப்பட்டவரும் ஆவார். தான் தொடர்ந்து பதவி வகிக்கும் வகையில் அரசியலமைப்பில் சட்டத் திருத்தத்தை மேற்கொள்ள திட்டமிட்டிருந்த செலாயா இதற்காக பொதுமக்கள் மத்தியில் அபிப்பிராய வாக்கெடுப்பை நடத்துவதற்கான ஏற்பாடுகளை மேற்கொண்டிருந்தமையால் நாட்டில் அரசியல் கொந்தளிப்பு ஏற்பட்டது. இதனையடுத்து நாட்டின் இராணுவத் தலைமையால் இவர் 2009, ஜூன் 28 இல் பதவியில் இருந்து அகற்றப்பட்டு கொஸ்டா ரிக்காவுக்கு நாடுகடத்தப்பட்டார். ஆனாலும் சர்வதேச சமூகம் இவரையே இன்னமும் நாட்டின் அதிகாரபூர்வ அரசுத் தலைவராக அங்கீகரித்துள்ளது.

2005, நவம்பர் 27 இல் இடம்பெற்ற பொதுத்தேர்தல்களில் செலாயா வெற்றி பெற்று 2006, ஜனவரி 27 இல் ஹொண்டுராசின் அரசுத் தலைவராகப் பதவியேற்றார். இவர் லிபரல் கட்சியில் இருந்து தெரிவான 5வது ஜனாதிபதி ஆவார்.

## மேற்கோள்கள்

## வெளி இணைப்புகள்

* Biography by CIDOB Foundation 

பகுப்பு:ஒண்டுராசின் அரசியல்வாதிகள்
பகுப்பு:1952 பிறப்புகள்
பகுப்பு:வாழும் மக்கள்
மயன், அசுர கட்டிடக் கலைஞர்

**மயாசுரன்** அல்லது **மயன்**  என்பவன் இந்து தொன்மவியலில் புவியில் அசுர, தைத்ய மற்றும் இராக்கத இனங்களின் மாபெரும் அரசனாவான்.பாதாள உலகின் மாபெரும் கட்டிடக் கலைஞன்.

## திரிபுரம்

மயாசுரன் தனதாட்சியில் மூன்று பறக்கும் நகரங்களை வடிவமைத்து ஆண்டு வந்தான். அவை திரிபுரம் என அழைக்கப்பட்டது. திரிபுரம் செல்வச் செழிப்பில், அதிகாரத்தில் ஏழுலகிலும் சிறந்து விளங்கியது. ஆயினும் அவனது அட்டூழியங்களுக்காக அவனுக்கு வரமருளிய சிவபெருமானே அவனுடன் போரிட்டு திரிபுரம் எரித்தார். ஆயினும் திரிபுரமெரித்த சிவனே ஐங்கரனை நினைக்காதமையால் அவரது தேரச்சு முறிந்தது. அவ்விடமே அச்சிறுப்பாக்கம் என வழங்கப்படலாயிற்று.

## இராமாயணத்தில்
*மாயா ராஷ்ட்ரா* என்ற தனது தலைநகரைக் கட்டினான். இராவணனின் அழகிய மனைவி மண்டோதரியின் தந்தையாவான்.

## மகாபாரதத்தில்

left|thumb|200px| பாண்டவர் அரசன் தர்மர் வீற்றிருக்க மாயாசபை தோற்றம்

காண்டவ வனம் பற்றியெரிந்த போது தன்னைக் கிருஷ்ணரும் அருச்சுனனும் காப்பாற்றியதற்கு நன்றி தெரிவிக்கு முகமாக பாண்டவர்கள் ஆட்சியில் தர்ம மகாராசனுக்கு இந்திரப்பிரஸ்தத்தில் சிறப்புமிக்க அரண்மனை ஒன்று கட்டிக் கொடுக்கிறான். மாயாசபை என பலராலும் புகழப்படும் இந்த அரண்மனையிலேயே நிலத்தை நீரென்றும் நீரை நிலமென்றும் தடுமாறும் துரியோதனனை கண்டு திரௌபதி சிரித்த நிகழ்ச்சி நடந்தது.

### மேலும் பார்க்க

* இராமாயணம்
* மகாபாரதம்

## வெளி இணைப்புகள்
* பாந்தியன் வலைத்தளம் (ஆங்கிலம்)
* மித் போக்லோர் ஆங்கில வலைத்தளம்
* காக்ஸ்நெட் பதிவு (ஆங்கிலம்) 

.

பகுப்பு:இந்திய தொன்மவியல்
பகுப்பு:மகாபாரதக் கதை மாந்தர்கள்
பகுப்பு:இராமாயணக் கதைமாந்தர்கள்
பகுப்பு:தானவர்கள்
திராவிட நாடு

**திராவிட நாடு** அல்லது **திராவிடர் நாடு** தெற்காசியாவில்  திராவிட மொழி பேசுபவர்களால் தனிநாடு கோரி முன்மொழியப்பட்ட பெயராகும். ஆரம்பகாலத்தில் இது தமிழர் வாழும் பகுதிகளுக்கு மட்டும் இக்கோரிக்கை எழுந்தது பின்னாளில் திராவிட மொழிகள் பேசும் பிற மாநிலத்தவர்களை (ஆந்திரப் பிரதேசம், கேரளா, மற்றும் கர்நாடகா) ஒருங்கிணைத்து கோரப்பட்டது. இக் கோரிக்கை இலங்கை, ஒரிசா, மகாராஷ்டிரா . ஆகியவற்றுக்கும் சேர்த்து கோரப்பட்டது.

thumb|right|1909 இல் மெட்ராஸ் பிரசிடென்சியின் தெற்குப் பகுதி

## மறு எழுச்சி
2017இல் இந்திய சுற்றுச்சூழல், வன மற்றும் பருவநிலை மாற்ற அமைச்சகம் இறைச்சிக்காக பசுக்களை கொல்வதற்கு தடை விதித்து ஒரு அறிவிப்பை வெளியிட்ட போது மாட்டிறைச்சி உணவுகள் பிரபலமாக இருக்கும் கேரளாவில் டுவிட்டர் உபயோகிப்பாளர்கள் திராவிட நாடு (#DravidaNadu) என்ற ஹேஸ்டேக்கை டிரெண்ட்டிங் ஆக்கினர். இந்த ஹேஸ்டேக்கிற்கு தமிழ்நாட்டில் உள்ள டுவிட்டர் உபயோகிப்பாளர்களிடம் இருந்தும் ஆதரவு கிடைத்தது. தேசியக் கட்சிகள் இதற்கு ஆதரவை மறுத்தன. 2018 ஆம் வருட ஆரம்பத்தில் தெலுங்கு தேசம் கட்சியின் நாடாளுமன்ற உறுப்பினரான முரளிமோகன் தென்னிந்திய மாநிலங்கள் மத்திய அரசால் வஞ்சிக்கப்படுவதைப்பற்றி கூறினார். இந்நிலை தொடர்ந்தால் தென்னிந்திய ஒரு தனி நாடாக மாறும் என்று எச்சரித்தார். மேலும் பல்வேறு தென்னிந்திய மாநிலங்களின் தலைவர்கள் பல்வேறு மாநிலங்களுக்கு  வரி பகிர்ந்தளிப்பதில் மத்திய அரசு பாரபட்சம் காட்டுவதை குறிப்பிட்டபோது, திராவிட முன்னேற்ற கழக தலைவர் மு. க. ஸ்டாலின் திராவிட நாடு கோரிக்கைக்கு, மற்ற மாநிலங்களும் இதே கருத்தை கொண்டிருக்கும் பட்சத்தில் தனது ஆதரவை தெரிவிப்பதாக கூறினார்.

## மேற்கோள்கள்

பகுப்பு:தமிழ்நாட்டு வரலாறு
பகுப்பு:திராவிட இயக்கம்
பகுப்பு:விடுதலை இயக்கங்கள்
பகுப்பு:இந்தியாவில் தேசியவாதம்
பகுப்பு:இந்தியாவில் பிரிவினைவாதம்
இரங்கிரி தம்புள்ளை பன்னாட்டுத் துடுப்பாட்ட அரங்கம்

**இரங்கிரி தம்புள்ளை பன்னாட்டு துடுப்பாட்ட அரங்கம்** இலங்கையின் வட மத்தியமாகாணத்தில் அமைந்துள்ள ஒரு துடுப்பாட்ட அரங்கமாகும். இவ்வரங்கம் தம்புள்ளைக்கு அருகில் இரங்கிரி தம்புள்ளை கோயிலுக்கு சொந்தமான 60 ஏக்கர் (240,000 m2) நிலத்தில் தம்புள்ளை குளத்தையும் தம்புள்ளை பாறையையும் பார்த்தபடி அமைக்கப்பட்டுள்ளது. இவ்வரங்கில் அண்ணளவாக 16,800 பேருக்கு இருக்கை வசதிகள் உள்ளது. 2000 ஆம் ஆண்டின் மார்ச் மாதம் இவ்வரங்கின் முதலாவது ஒருநாள் பன்னாட்டுத் துடுப்பாட்டப் போட்டி இங்கிலாந்து துடுப்பாட்ட அணிக்கும் இலங்கை துடுப்பாட்ட அணிக்கும் இடையில் நடைபெற்றது. 2003 ஆம் ஆண்டில் பகல் - இரவு ஆட்டங்களுக்காக இவ்வரங்கில் ஒளி வெள்ள விளக்குகள் அமைக்கப்பட்டன.

## அரங்கம்
ஆண்டு முழுவதும் ஒருநாள் பன்னாட்டுப் போட்டிகளை மழைத் தடங்கள் இல்லாமல் நடத்தக்கூடிய வகையில் இலங்கையின் உலர் வலயத்தில் ஒரு பன்னாட்டு துடுப்பாட்ட அரங்கம் இலங்கை துடுப்பாட்டத்துக்கு தேவைப்பட்டது. இலங்கை துடுப்பாட்ட கட்டுப்பாட்டு வாரியத்தின் அந்நாள் தலைவர் திலங்க சுமதிபால தலைமையில் கட்டுப்பாட்டு வாரியத்தின் நிதி ஒதுக்கீட்டில் நடைபெற்றது. 167 நாட்களில் இவ்வரங்கம் கட்டிமுடிக்கப்பட்டது. கட்டுமானப் பணிகளின் முடிவில் பன்னாட்டுப் போட்டிகள் நடைபெற்றாலும் பின்னர் நிலத்தின் குத்தகையில் ஏற்பட்ட சிக்கல்கள் காரணமாக 2003 ஆண்டுவரை போட்டிகள் நடைபெறவில்லை.

இவ்வரங்கின் பட்டிகை பந்துவீச்சாளர்களுக்கு சாதகமானதாகும். இங்கு காணப்படும் ஆழமற்ற நிலத்தடி நீர்மட்டத்தாலும் அதன் மூலம் பட்டிகையில் ஏற்படும் நீர் கசிவாலும் காலை வேளையில் வேகப் பந்துவீச்சாளர்கள் நன்மையடைவதோடு மாலையில் பட்டிகை நொறுங்கும் தன்மையைக் கொண்டிருப்பதால் சுழல்பந்துவீச்சாளர்களும் நன்மையடைகின்றனர்.

## மேற்கோள்கள்

பகுப்பு:இலங்கைத் துடுப்பாட்டத் திடல்கள்
உலுப்பி

**உலுப்பி** அல்லது **உலூப்பி**, இந்து தொன்மவியல் பெரும்காப்பியமான *[[மகாபாரதம்|மகாபாரதத்தில்]]* அருச்சுனனின் பல மனைவிகளில் ஒருத்தியாவாள். நாக குலத்தில் பிறந்த உலுப்பி, இடுப்பிற்கு மேல் மனித உடலும்; இடுப்பிற்கு கீழ் பாம்பு உடலும் கொண்ட **நாககன்னி** ஆவாள்.  இவள் தந்தை நாகர்களின் மன்னருடன் கங்கை ஆற்றில் வாழ்ந்து வந்தார்.  உலுப்பி போர்க்கலையில் தேர்ந்தவர் அருச்சுனன் 12 ஆண்டு தீர்த்த யாத்திரையின் போது, கங்கை ஆற்றில் குளிக்கும் போது, நாக கன்னிகை உலுப்பி, அருச்சுனன் மீது மோகம் கொண்டு மயங்குகிறாள். அருச்சுனனுக்கு மயக்கமருந்து கொடுத்து தனது பாதாள உலகிற்கு கொணரச் செய்கிறாள். அங்கு இணங்காத அருச்சுனனை வற்புறுத்தி திருமணம் செய்து கொள்கிறாள்.. அவர்களுக்குஅரவான் என்ற மகன் பிறக்கிறான். பின்னர் கணவனின் பிரிவால் வாடும் சித்திராங்கதாவுடன் அருச்சுனனை சேர்த்து வைக்கிறாள். 

அருச்சுனன் சித்திராங்கதையின் மகன் பாப்புருவாகனனின் வளர்ச்சியில் பெரும்பங்காற்றுகிறாள். போர் களத்தில் அருச்சுனன் பாப்புருவாகனனால் கொல்லப்படும்போது அவனை உயிர்ப்பிக்கிறாள். பீஷ்மர் குருச்சேத்திரப் போரில் அருச்சுனனால் கொல்லப்பட்டதால் அவரது சோதரர்களான வசுக்கள் இட்ட சாபத்திலிருந்து அருச்சுனனை காப்பாற்றுகிறாள். 

## மேற்கோள்கள்


பகுப்பு:இந்திய தொன்மவியல்
பகுப்பு:இந்துக்களின் பாம்பு வழிபாடுகள்
பகுப்பு:மகாபாரதக் கதை மாந்தர்கள்
பாப்புருவாகனன்

**பாப்புருவாகனன்** அல்லது **பப்ருவாகனன்** இந்து தொன்மவியலில் மகாபாரதத்தில் அருச்சுனனிற்கும் மணிப்பூர் இளவரசி சித்திராங்கதைக்கும் பிறந்த மகனாவான். 

அருச்சுனன் தனது வனவாசத்தின் போது இந்தியாவின் பல பகுதிகளில் சுற்றித் திரிந்தான். அப்போது அவன் இமயமலைக்குக் கிழக்கே உள்ள மணிப்பூர் என்னும் இடத்திற்குச் சென்றார். அங்கு அவன் மணிப்பூர் மன்னனின் மகளான சித்திராங்கதையைச் சந்தித்தான். அருச்சுனன் அவளை மணம் செய்து கொள்ள விரும்பி மன்னரை வேண்டினான். அதற்கு அவர் அவ்வூர் வழக்கப்படி சித்ராங்கதையின் குழந்தைகள் மணிப்பூர் அரசின் வாரிசுகள் என்றும் அவர்களை அருச்சுனனோடு அனுப்ப முடியாது என்றும் கூறிவிட்டார். அர்ஜுனன் சித்திராங்கதையையும் அவள் குழந்தைகளையும் கூட்டிச் செல்வதில்லை என்று உறுதி கொடுத்து மணமுடித்துக் கொண்டார். அவர்களுக்குப் பிறந்த பாப்புருவாகனனை மன்னர் தனது வளர்ப்பு மகனாக வரித்துக் கொண்டு முடி சூட்டினார். பல வளங்களுடனும் அதிகாரத்துடனும் கூடிய அழகிய அரண்மனையில் சிறப்பாக ஆண்டு வந்தான்.

பின்னாளில் அருச்சினன் அசுவமேத வேள்வி நடத்த குதிரையுடன் மணிப்பூர் வரும்போது தனது மகன் பாப்புருவாகனனாலேயே அம்பெய்து கொல்லப்படுகிறான். இது பீஷ்மர் குருச்சேத்திரப் போரில் அருச்சுனனால் கொல்லப்பட்டதால் அவரது சகோதரர்களான வசுக்கள் இட்ட சாபத்தினால் நிகழ்கிறது. தனது தந்தையை தானே கொன்றதை எண்ணி வருந்தி தற்கொலை செய்யவிருக்கையில் பாப்புருவாகனனுக்கு அருச்சுனனின் மற்றொரு மனைவி நாக அரசி உலுப்பி மாணிக்கம் ஒன்றை வழங்க, அதனைக் கொண்டு அருச்சுனனை உயிர்ப்பிக்கிறான் பாப்புருவாகனன். பின்னர் தனது தந்தையுடன் அஸ்தினாபுரம் திரும்புகிறான்.

## ஆதாரங்கள்


பகுப்பு:இந்திய தொன்மவியல்
பகுப்பு:மகாபாரதக் கதை மாந்தர்கள்